b"\n_START_ARTICLE_\nAdriana Karembeu\n_START_SECTION_\nZgodnje \xc5\xbeivljenje\n_START_PARAGRAPH_\nAdriana Sklena\xc5\x99\xc3\xadkov\xc3\xa1 se je rodila v Breznu, mestu v sredi\xc5\xa1\xc4\x8du Slova\xc5\xa1ke.\n_START_SECTION_\nKariera\n_START_PARAGRAPH_\nKo je v Pragi \xc5\xa1tudirala medicino, se je Adriana Sklena\xc5\x99\xc3\xadkov\xc3\xa1 udele\xc5\xbeila nekega manekenskega tekmovanja in na njem zmagala._NEWLINE_Leta 1998 je bila ena od manekenk, vklju\xc4\x8denih v kampanjo Wonderbra._NEWLINE_V Zdru\xc5\xbeenih dr\xc5\xbeavah Amerike je nekaj \xc4\x8dasa delala za podjetje Victoria's Secret._NEWLINE_Leta 2008 je sodelovala pri televizijski oddaji Rendez-vous en terre inconnue za kanal France 2._NEWLINE_Leta 2011 je Adriana Karembeu za kanal TF1 sodelovala v prvi sezoni francoske razli\xc4\x8dice ameri\xc5\xa1ke oddaje Dancing with the Stars, naslovljeni Danse avec les stars.\n_START_SECTION_\nZasebno \xc5\xbeivljenje\n_START_PARAGRAPH_\nAdriana Karembeu je francoskega nogometa\xc5\xa1a Christiana Karembeuja spoznala na letu iz Pariz v Milano leta 1998; poro\xc4\x8dila sta se decembra \xc5\xa1e istega leta._NEWLINE_9. marca 2011 je v intervjuju z revijo Paris Match razkrila, da se z njenim mo\xc5\xbeem lo\xc4\x8dujeta. Dejala je, da je razlog za lo\xc4\x8ditev dejstvo, da sta nenehno na o\xc4\x8deh javnosti, ter njun \xc2\xbbdivji na\xc4\x8din \xc5\xbeivljenja\xc2\xab, pa tudi to, da ju je \xc2\xbbrazburilo, ko [sta] v medijih videvala slike [nje] z drugimi mo\xc5\xa1kimi, za katere se je govorilo, da so njeni ljubimci.\xc2\xab Christian Karembeu v medijih ni \xc5\xbeelel govoriti o njunem razmerju in na vpra\xc5\xa1anja, povezana z njuno lo\xc4\x8ditvijo, dejal, da ne \xc5\xbeeli v javnosti debatirati o svojem zasebnem \xc5\xbeivljenju."